Parlamentul României

	Comisia pentru agricultură, silvicultură, industrie alimentară şi servicii  specifice
	                     Bucureşti, 01.10.2003

                     Nr. 24/376


Către,

Comisia pentru învăţământ, ştiinţă, tineret şi sport

AVIZ

asupra proiectului de Lege privind aprobarea Ordonanţei de urgenţă a Guvernului nr.78/2003 pentru modificarea şi completarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice „Gheorghe  Ionescu-Şişeşti” 


În conformitate cu prevederile art.89 şi 107 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.78/2003 pentru modificarea şi completarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice „Gheorghe  Ionescu-Şişeşti”, transmis cu adresa nr.555  din 18 septembrie 2003.


Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus menţionat  în şedinţa din 1 octombrie 2003. 

În urma dezbaterilor, membrii Comisiei au hotărât  - în unanimitate - să  avizeze favorabil proiectul de lege.

În cursul dezbaterilor membrii comisiei au propus şi aprobat o serie de amendamente pe care le anexăm alăturat în vederea examinării.

În raport cu obiectul şi conţinutul său, proiectul de lege face parte din categoria legilor organice.


    p.PREŞEDINTE,




 SECRETAR,

Vicepreşedinte Mihai NICOLESCU 

          Victor NEAGU

Întocmit: Consilier 

                Anton Păştinaru   

